ESSO ค่าการกลั่นฟื้น
ESSO มีแผนเพิ่มจำนวนสถานีบริการน้ำมันเป็น 800 แห่ง ภายในสิ้นปี 2565 จาก 739 แห่ง ในไตรมาส 1 ที่ผ่านมา
ESSO มีแผนเพิ่มจำนวนสถานีบริการน้ำมันเป็น 800 แห่ง ภายในสิ้นปี 2565 จาก 739 แห่ง ในไตรมาส 1 ที่ผ่านมา
10 มิ.ย. 2565

คุณค่าบริษัท
จากอุปทานการกลั่นของโลกที่ยังคงตึงตัวอยู่ในปีนี้จนถึงปี 2567 จากผลของซัพพลายที่น้อยลงจากการปิดตัวอย่างถาวรของโรงกลั่นน้ำมันทั่วโลกที่มีกำลังผลิตรวมกว่า 3 ล้านบาร์เรลต่อวัน รวมถึงกำลังการกลั่นที่ลดลงในยุโรปจากน้ำมันที่จ่ายมาจากรัสเซียลดลงอย่างกะทันหัน และซัพพลายที่จำกัดจากโอเปกพลัส ในขณะที่ความต้องการทั่วโลกยังคงสูง กลายเป็นปัจจัยที่จะหนุนให้กลุ่มโรงกลั่นฟื้นตัวอย่างแข็งแกร่ง หนึ่งในนั้นคือ บริษัท เอสโซ่ (ประเทศไทย) จำกัด (มหาชน) หรือ ESSO ที่ถูกมองว่าจะเติบโตเด่นสุดในกลุ่ม
โดยปัจจัยหลักที่จะช่วยหนุนกำไรปีนี้ หลัก ๆ มาจาก 1) ESSO จะไม่มีการประกันความเสี่ยงราคาน้ำมัน เหมือนโรงกลั่นอื่น ๆ ทำให้บริษัทสามารถรับประโยชน์จากค่าการกลั่นที่กำลังเพิ่มสูงขึ้นได้อย่างเต็มที่
2) ESSO มีแผนขยายกำลังการผลิตให้มากกว่า 80% ในไตรมาสที่ 2/2565 เนื่องจากการปิดโรงงานอะโรเมติกส์เมื่อเดือน มิ.ย. 2564 ทำให้ ESSO ได้ผลผลิตน้ำมันเบนซินมากขึ้น
และ 3) จะเพิ่มปริมาณการขาย ทั้งในส่วนธุรกิจปั๊มน้ำมัน การค้า และการส่งออก เนื่องจากค่าการกลั่นกำลังอยู่ในระดับสูง ส่งผลให้อัตราการผลิตของโรงกลั่นของ ESSO อยู่ที่ 80-85% โดยคาดการณ์ค่าการกลั่นของ ESSO จะอยู่ที่ 15-17 เหรียญสหรัฐต่อบาร์เรลในไตรมาสที่ 2/2565 เพิ่มจาก 9 เหรียญสหรัฐต่อบาร์เรลในไตรมาส 1 ที่ผ่านมา โดยมีตัวขับเคลื่อนหลักจากการเพิ่มขึ้นของอัตรากำไรขั้นต้นของน้ำมันเบนซิน (28%), ดีเซล (46%) และเครื่องบิน (3%)
เนื่องจาก ESSO สามารถเพิ่มผลผลิตน้ำมันเบนซินได้อีก 30% ขณะที่ดีเซลเพิ่มขึ้น 48-50% และเชื้อเพลิงสำหรับเครื่องบินเพิ่มขึ้น 5% ประกอบกับอัตราการใช้กำลังการผลิตที่เพิ่มขึ้นจากไตรมาสก่อน เป็น 82-85% อยู่ที่ 1.45-1.5 แสนบาร์เรลต่อวัน เพิ่มขึ้นจาก 70% (1.37 แสนบาร์เรลต่อวัน) ในไตรมาสที่ 1/2565
ขณะเดียวกัน ESSO มีแผนเพิ่มจำนวนสถานีบริการน้ำมันเป็น 800 แห่ง ภายในสิ้นปี 2565 จาก 739 แห่ง ในไตรมาส 1 ที่ผ่านมา รวมถึงการเพิ่มร้านกาแฟอีก 450-500 แห่งในปี 2565 จาก 397 แห่งในไตรมาส 1/2565 และเพิ่มปริมาณการขายและอัตราการกลั่นผ่านปริมาณการขายที่เพิ่มขึ้นในสถานีบริการน้ำมัน รวมทั้งจะได้รับประโยชน์จากค่าการตลาดที่ปรับตัวสูงขึ้น
สำหรับการประเมินมูลค่า (Valuation) ปัจจุบันราคาหุ้น ESSO ซื้อขายกันที่ P/E ระดับ 5.13 เท่า เทียบกับ P/E ตลาดโดยรวมที่ระดับ 19.22 เท่า ถือว่าราคาซื้อขายต่ำกว่าตลาดมาก เช่นเดียวกับ P/BV ที่ระดับ 1.54 เท่า (ราคาต่ำกว่ามูลค่าทางบัญชี) ถือว่าต่ำกว่าค่าเฉลี่ยตลาดที่ปัจจุบันซื้อขาย P/BV เฉลี่ยที่ 1.72 เท่า
…
รายชื่อผู้ถือหุ้นใหญ่
รายชื่อกรรมการ